fgho/hanse-kurrent-xvi-rawxml huggingface dataset:
1518-06-19_Rezess_(HAStK-RBA_Best__82_A10_e)

sam irkant, scholen ditmall alleyne ores anfalles
vnd notsatlyker vorhinderunge dyt vnnd
schirstkumpstigen pasken vor den Ersamen van coln
Jtem de prusesken Steder vor de vann dantzick
de pomerschen Stede, vor den vam Stralszsunde
de van Bremen Stade vnd Buxtehude, vor denn
van hamburg, de van revell vor den van Ryge myt
oren eden na forme des articles annj xi purgeren
vnd entleggen vnd dar se dat nicht nochsam doen
konden, dat men dar by varen schal na lude der
olden Recesse, darup gemaket vnd scholen gdachte
van coln hamburg Sundt dantzick vnd Rige, wes
one derhaluen boiegent den wen. Steden schryfftlyck vorwitlyken vnd volget de forme des edes
hir nha Jck A off B Swere van vnses rades
wegen, dar wy s nicht syn gekamen, tor dachuart
to Lubeck vp. N. dat wy dat nicht hebben ghelaten, myt vorsate, edder de koste to sparende, dan
is gscheen van eliken notsaken vnd nicht anders
sunder argelist, dat my got so helpe vnnd syne
hilgenn
1518-06-19_Rezess_(HAStK-RBA_Best__82_A10_e)

Dar negest is durch dn hernn Bor: van dantzick
vorgegeuen Sodenne am Sonnauende Jungst
vogangen der translatie des Cuntors vnnd
bsendinge haluen geratslaget, vnd se beyder cuntore
gebreke, bauen ore vorhapent, boswerich, bosichteget
konden doch sodane translatie to antwerpen vth
reden van one, wo vorhen, geallegert nicht nutsam erkennen, Jodoch so dat den anderen Steden
ratsam duncket, willent gerne myt den besten
an ore oldestenn dragen, leten ok de bosendinge
Jn orer werde Jodoch dat de van bybolegen Steden
gesehee
Vnd hebben sick furder boclaget, dat sze noch eine
mercklyke Summe geldes vann der dachuart Annj
xcjx van deme copmanne to achteren vnd sodenne ander
Stede botalt, bogerden, dat men one ok botalynghe
vorschaffede vnd dem copman liderlyker termyne
Stellede, vp dat se namals sick de williger deme
copmanne Jrtogen mochtenn etc
Js durch den hern Bor: to Lubeck ouermals de nottroff¬
1518-06-19_Rezess_(HAStK-RBA_Best__82_A10_e)

tige translatie des Bruggeschen Cuntores Jnth
lange vorhalt vnd gesecht, dat de hernn Radessendenbaden
weren der vorhapenynge wes derhaluen dorch
gemeyne Stede geslatenn, dat wurde den vann
dantzig mede gfallenn
De bosendinge wolde ock nicht dorch de bybelegensten
dan de mercklikesten kopstede gescheen, men vorsege sick derhaluen, de van dantzick wurden sick
der ok nicht boswerenn
Tor vesper ys de translatie vnd bosendige vorgenamen vnd wo vorhen bowagen, dat dhe
vorwylinge schedelick, bsunderen dar de vann
Brugge der translatie vorfarenheyt kregenn
mochte villichte dar Jnne vorhinderynghe bearbeiden, darumme ratsam, dat men de bosendinge
Jo ere Jo leuer dede
De Ersamen van coln gesecht, dat se nicht twiuelden
1518-06-19_Rezess_(HAStK-RBA_Best__82_A10_e)

ore oldesten wurden de translatie mede boleuen
by also dat de article der wyn axyse vnde
tappinge vorandert wurden, der bosendinge
haluen, bosorgeden sick wo vorhen, dat men
de Engelschen, also Jlende vnd vp heruestdach
vth dem lande to reysende nicht wurde bowylligen Were darumme ratsam, vmme myt ener
kost beyde bosendinge to doinde, dat men de beth
vpt voryare lete berouwen etc
De her Bormester to Lubeck gesecht, dat den hern Radessendebaden
wol bewust, dat de copman to Brugge dat Cuntor
vp gebaden, were to besorgende, dar men nicht Ilende
myt der translatie vnd bosendinge vortfare, deme
gemeynen besten dar van merclick nadell anwassende wurde
Na velen anderen reden ys durch gemeyne Radessendebaden
vorlaten, dat men de bosendinge to antwerpenn
durch vorordenter Steder Radessendebaden vp Michaelis
1518-06-19_Rezess_(HAStK-RBA_Best__82_A10_e)

schyrstkumpstich, vnd de andere myt den Engelschen vpt voryar doen schall
Men schall ock schryuen an ko. werde to Engelant
vmme to erlangende syne ko. matt etlyke redere
vp michaelis so verne yt mogelick to antwerpen
vnd dar dat entstunde vpt voryar to uorfertigen
Vnd is den dren doctorenn van Lubeck magdeborgh
vnd Brunswick darup to concipierende boualen
De van coln, hamburg vnd brunswick, wyllenn de
bosendinge vpt bederfflikeste an ore oldesten weruen
gantzer touorsicht, se werden sick der ghebore
schickenn
De ersamen van dantzick, hebben sodans an ore
oldesten tho bringen ok anghenamenn
1518-06-19_Rezess_(HAStK-RBA_Best__82_A10_e)

Dewyle denne bowagen, dat vp angestellede tijt
to Antwerpenn, eynige van den vorordenten
Steden, mochte vthebliuen, Js vorlaten dat de
genne dar tor stede erschynende nicht yegenstande
der anderen vtheblyuendes, de bouell tom ende
tobringen, vullmacht hebben scholen
De ersamen van dantzick hebben geprotestert
dat sze Jn sodane vulmacht generleywis consenteren
Vurder is gesecht, dat de van campenn vp vele
dachuarte, wo ok itzundes angetagen, pryuilegie
Jn franckryken erworuen, vnd dar van noch
eyne mercklyke Summe thoachteren etc
Js vorlaten, dat sodans bet tor ersten dachuart
borouwen schall
Darnegest ys gelesenn de byfrede myt den russen
1518-06-19_Rezess_(HAStK-RBA_Best__82_A10_e)

gemakt, dar beneffens ok, de missyuen des Ersamen
Rades to Lubeck vnd der wen, Steder, derwegen an dhe
van reuall vnd dordendell der Stede erganghenn
vnd de recesss annj xvij lestledenn
Vnd derhaluen eyndrechtlyken, wo dosuluest, vorlaten
dat de bysprake, als bauen bouell boramet, vnd bekusset
ghenerwis anthonemende
Dinxstdage morgen syn ghelesen de gebreke der
olderlude der Nouwerfarer vnd alsz dar Jnne artykelwis geratslaget Js boleuet dat de wen. Steder
na nottrofft tyt vnd gelegenicheit, vth namen
gemener Stede, sodans an borlyke ende to vorschryuen, macht hebben scholenn
Sodenne am Jungesten vorlaten, dat men sick van
den olderluden der Bargefarernn ytlike article ercleren
scholde laten, hefft de her Borgermester to Lubeck dher¬
1518-06-19_Rezess_(HAStK-RBA_Best__82_A10_e)

haluen myt densuluen rede gehat, vnd van one
Jrfaren, dat se na lude orer priuilegien Jn
anliggenden noden des Rikes norwegen nichtes
furder, dan vmmetrent Bergen vnde by eynem
Sunnenschyne hulpe to doende vorpflichtet, weren
doch dar entbauen to Anslo etc Lude ouergegeuen
article bosweret
De schipperen vnd boszlude, so myt dem adell kopslagen, deme Cuntor to nadele, kan de copman
nicht straffen, dan de moten dar vor Jn denn
Steden gepenet werden
Js vorlaten, dat de copman sodane schal naemkundich maken, vnd an de Stede vorschriuen
vnd dat eyne Jder Stat den synen straffen scall
Gedachten olderlude, hedden ock eyn flitich vpsent
to hebben vp den packinge viskes vnd selspeckes
gelauet
Jtem van affbroke der Schipperen fracht etc Js
1518-06-19_Rezess_(HAStK-RBA_Best__82_A10_e)

gsecht, dat de vracht vngelike gemaket wurde
vnd de gemeyner copman sick richtede an der
lubeschen fracht so were ratsamich, dat men
gnannten fracht, glick makede etc dat de Ersamen
van der Wismer vnd rostock woll don konden
Js furder d vorlaten, dat eyn yder Stat oren
copman dar to holden schal, dat he den olderluden Jn den Cuntoren horsam sy vnd bsunderen Jn deme Cuntor dat men by gotlyker hulpe
van Brugge to antwerpen transfererende wert
vnd dat de vnhorsamen Jn den Steden (dar sze
deme copmanne entreysenden) scholen gestraffet
werdenn
Tor vesper, ys den geschickten des copmans to
Bergen Jn Norwegen eyn aueschett gegeuenn
Jn dusser wise, dat de hernn Radessendebaden, hebben de ouergegeuen article myt flijte bowagen vnd wes
tegen de gebreke Jm rade erfunden worden sze
1518-06-19_Rezess_(HAStK-RBA_Best__82_A10_e)

vth dem Recesse, den men one mede vorlenen
wollde, woll irleren, myt boger dat beste by
deme Cuntor, gemeynen copmanne, vnd vnderholdinge priuilegien, rechticheiden vnd anghestelleden ordinantien to doende, dat van one so
gutlick vnd myt denstlyker erbedinge angenamen
Dem Erhafftigen M. Jochim Sommeruelt, des
copmans to Brugge Secreterer, Js durch den hern
Borgermester to Lubeck vth bouell der andern hern
Radessendebaden gesecht Dat de hern Radessendebaden gemeyner
Stede Jn sundergem flijte syne gedane werue
vnd ouergegeuene article, behertziget, vnd wo
deme guden Cuntor, hulpe, stur, vnd hanthauinge, wedderfaren mochte, geratslaget Szo
he vth deme recesse, woll irlerende vnd irfindende wurde So weret doch Jm rade gfunden, dat
veler orsakehaluen, men dat Cuntor van Brugge
vorlegen, vnd to antwerpen transfereren muste
derhalen ok etlike dreplyke der Stede Sendebaden vp
michaelis schirstkomende bynnen antwerpenn
to irschinende, vnd myt der wet de residentien
1518-06-19_Rezess_(HAStK-RBA_Best__82_A10_e)

des copmans togeslutende vorordent, hadden ock
derhaluen, vilbenomede hern Radessendebaden an gedachten tho
antwerpen, gescreuen, vnd stelleden to geualle
der olderlude, off se den vilgenannten van antwerpen
sodans wolden anbryngen, off alleynen dhe
breue ouerantworden, Myt irbedinge etc
Vnd hefft gdachte M. iochim den hern Radessendebaden vpt
hoghlixste gdancket, vnd denstlikenn sick vnnd
syne mesters erbaden etc vnd dar mede synenn
aueschett genamen
Dar negest als de Erhafftige M. hennyngus
kulemeyer des copmans to Lunden Secreter
vorgekamen Js demsuluen vorgegeuen, dat de
hern Radessendebaden gemeyner Stede, de ouergegeuen
article vnd gebreke myt gantzem flite botrachtet vnd derhaluen gans flitige ratslege gheholden, wo vnd wat gstalt, men szodhane
1518-06-19_Rezess_(HAStK-RBA_Best__82_A10_e)

bosweringe, affstellen, beteren vnd wandelen
mochte Sodenne atlike article darvnder de
men hir to stede, nicht hefft konen affleggen
hebben vilgnannten hern Radessendebaden, itlike dreplike
Radessendebaden myt den gschickten des hern konynges
van Engellant vp dusse syth der Zee desuluen
tobesprekende vnd wes sustz deme Cuntor
vnd copmanne anliggende, to boreden vorordent, vnd vmme ko. werde to Engellant, desyne vp gelechliyke tyt, als vp michaelis schirstkomende, dar yt Jummer moglick, dar dat ok
entstunde, vpt voryar vnd malstede to vorfertigen to bewilligen, hebben de vilgenomede
hern Radessendebaden an syne ko. matt vpt fuglixste geschreuen, wo vth der copien ome mede to gheuende
to irlerende, vnd demsuluen boualen, den olderluden dytsulue also antobringende vpdat sze oren
flyt mede vorwenden, dat de Engelschen, de ore
ouertoschickende mochten gewilliget werdenn
Myt irbedinghe etc
Vnd hefft gdachte M hennyngus, sodans myt
1518-06-19_Rezess_(HAStK-RBA_Best__82_A10_e)

den bestenn to warnende myt denstliker dancksegginge vnd hoger irbedinge angenamen vnnd
also synen aueschett erlanget
Dar na als de Borgermester to Lubeck, den Erszamen
van dantzick vorgegeuen, dat sze enyge clachte
wo Jungst angetagen, tegen de van Lubeck vormenden to hebbende, de wolden de vorordente des Ersamen rades to Lubeck gerne anhoren, vnd na nottrofft dar to antwordenn
Hebben de hernn Radessendebaden datsulue noch vorschauen
vnde vp dat de sake nicht vorbitterten wurde
vor guit angeszen, mette de Jn der fruntscupp
vorneme, vnd entschedede vnd hebben dar tho
geordineret de Ersamen Radesgeschickeden van
Collen, Dortmunde, magdeborgh, Brunswick, Munster, Rige, vnnd Gottingen, des beide parte also
gesedyget
1518-06-19_Rezess_(HAStK-RBA_Best__82_A10_e)

Dar negest is bowagen, vnd vor nutte angeszen
sick myt malckanderen tho vorstendighenn
wes sick de eyne Stat to der anderen hadde to
vorsende vnd is derhaluen gelesen eyn concept
eyner tohopestate vnd wo men na Jngestelder
taxe Jn de kysten bringen scholde etc vnd is
datsulue Jn eyn riplick botrachtent beth morgen
gnamen vnd den auent dar by gebleuen
Mytweken morgen to vij slegen syn de hernn
Radessendebaden to gewontliker malstede wedder irschenen
Vnd is dorch den hernn Bormester van Lubeck
vortellet Sodenne gisteren, wes vp de thohopesate der hansestede to beslutende Jn bodenck
genamen, hedden de vorordenten des Erszamen
Rades to Lubeck wol betrachtet, dat de tohopesate
Jn der gestalt, wo dat gelesene concept Jnne
1518-06-19_Rezess_(HAStK-RBA_Best__82_A10_e)

hedde, antonemende vnfuchlick, ock dat nha
itziger gelegenicheyt vnd besoldinge (so men
des woll vorfarenheyt hadde) sodans eynen
gar rynge werr, darumme dat to voranderen
vnd Jn eyn ander gstalt, de vorwertynghe, to
makende ratsam,
Vnd als de hern Radessendebaden hyr mercklyken Jnne geratslaget, vnd diuerse vnd mennichuoldige vorslege, vnd middele vorgegeuen, vnd dar nha
eyn artikell vth dem recesse Annj xj Jungest
vorschenen gelesenn, to der menynge, dar eyne
Stat der anderen, de bauen lick vnd recht wurde, ouerfallen sture vnd hulpe dede Jn dersuluen
gstalt, scholde de ander Jn gelykem falle wedder
vmme doenn etc
Vnd als desse artikell mercklyken bowagen dat
der gstalt, de grunt der tohopesate nicht gefundert
1518-06-19_Rezess_(HAStK-RBA_Best__82_A10_e)

wolde syn, leten sick ock etlyke bdencken
dar men na lude des artikels sodane vorwetinge Jnstelde, were nicht zouorlatich
ok were boswerich vnd lanckwylich, er
men noch scholde erkennen bauen lyck vnd
recht etc, den men muste slichtes stellenn
dar de ouerfallenn etc
Na velen anderen communicatien vnd ratslegen
derhaluen geholden Js vorlaten Sodenne etlyke radessendebaden, des handels tusken den van Lubeck
vnd dantzick morgen vp dem neddersten rathuse to gewardene gefuget, dat eyn person
dersuluen, desuluesten gewarde vnd de
anderen vp dem ouersten rathuse etlyke vornotelinge boramen, wo vnde wat gestalt de
tohopesate vnde taxe mochte eren vortganck
gewynnen
Dar na is gelesen eyn breff der Er. van oldenn
1518-06-19_Rezess_(HAStK-RBA_Best__82_A10_e)

Stettyn, dar Jnne se sick beclagen, dath men
sze nicht to dage geuordert etc Jtem dat dem
vstedeschen heringe, gelick deme schoenschen
de tzirkell gegeuen wert
Vnd is den hern Radessendebaden ercleringe gdaen dath
men desuluesten nicht to dage geeschet, sy vorbleuen vmme deswylen, dat se der herscup szogar vnderworpenn
Vnd is vorlaten datmen densuluesten eyne schryftlike entschuldinge vpt fuglixste, worumme men
sze nicht geeschet, toschickenn schall
Des vstedeschen heringes haluen, willen sick de
van Lubeck myt den olderluden der schonefarer
vorstendigen
Tor vesper, als den hernn Radessendebanden wedder to rade gesetten, vnde de article der bosweringe gemenen
1518-06-19_Rezess_(HAStK-RBA_Best__82_A10_e)

copmans Jn den tollen Jn hollant Zelant vnd
Brabant vorgenamen vnd derhaluen wes
Jm Jar xi darup geslaten, geleszenn, hefft
de her Borgermester to Lubeck Jnt lange vorhalt
wat arbeides vnd flites Jn der dachuart to
Munster mit den deputerden des pryncen
vnd hollandescher Stede vorgewant vmme
szodane bosweringe afftodonde, men hadde
doch dar ermercket, dat de Steder Jn holland
de naket vnd oren pryncen sodans tho remedieren, gar gene macht en hadden etc
De Ersamen von coln hebben bowagen, dar
men vop de hollander enygen tollen Jn den
hanszesteden stellede, worden vngetwyuelt
den tollen wedderumme vorhogen vnd dar de
ersten Jn vorhoginge gebrocht, to besorgen
den swarlick wedder aff tostellenn etc
Vnd is vorlaten, dat men dat ouermals vorschriue
1518-06-19_Rezess_(HAStK-RBA_Best__82_A10_e)

Dat ok de vorordenten, bouell hebben scholen
dat beste dar by na nottrofft to doende
De her Borgermester van dantzick hefft vorgegeuen
wo dat etlyke ore borgere Jn menyngen sick der
van Lubeck vor gemeyne Steder to beclagennde
vnd wen hedenne vth synem ambachte schuldich, densuluen bytoplichtenn Bogerde, de hern
Radessendebaden densuluestenn woldenn horenn, des de
Ersamen van Lubeck alszo wol geszediget
Vnd hebben de hernn Radessendebaden na bosprake vmme gedachten partije anthohorende, de Ersamen van
Dorptmunde Rige vnd Gottyngen darto gefugt
vnd gedeputeret
Szodenne vormals betrachtet, dat yt nutte were
Jn tokumpstigen tyden to wetende, wat Stede men
1518-06-19_Rezess_(HAStK-RBA_Best__82_A10_e)

tor dachuart eschen, vnd myt des copmans
priuilegien beschutten vnd vordegedinghen
schall vnd na vorlesinge des registers dar
Jnne de hansestede genomet Js vorlathenn
dat men dat myt dessen hir vnderschreuen
Steden na vnderbostemden wyse holden schal
Brunsberge So sze dem Biscupp to heidelberge
vndergeworpen, vnd gene coplude hebben, schal men to dagen nicht eschenn, dar
sze ouer anroginge deden, alsdenne darup
ratslach, to holdenn
Stettyn So sze sodder dem Jare lxx to dage
nicht geweszen, vnd itzundes anroginge
gedaen vnd mercklyke coplude hebben
schal men laten gebruken der priuilegien
Jn den Cuntoren, offmen sze ouers
will to dage eschen Js Jn bodenck ghenamen
Vltzen Scholen mede gebruken der priuilegien, ouers scholen to dage nicht geeschet werden
Stargarde, Scholen to dage geeschet werden na
rade der wen. Steder
Anclem
1518-06-19_Rezess_(HAStK-RBA_Best__82_A10_e)

Golnouw schall man nicht eschenn
Kyll
paderborne
Gronyngen
Scholen to dage geeschet werden
Staueren syn Anno lvj, vnhorsam irkandt
willen de denne der priuilegienn
mede geneten, so scholen sick na vormoge der recesse purgeren
Bolswerde, scholen ok vngeeschet blyuenn
Remunde
Arnhem
Emberick
Scholen to dage geeschet werdenn
venlo Schal men nicht eschenn
Lippe
vnna
hamme
werbargh
Byleuelt
Scholen bruken der priuilegien vnd boten
dem copmann dat Scot, ouers men schal sze
to dage nicht esschenn
Stendell
Soltwedell
Berlynn
hebben de hanse vpgeschreuen darumme
scholen se nicht bruken der priuilegienn
ok to dage nicht geeschet werden, den
men schal se Jn den Steden, als de
butenhenseschen holden
1518-06-19_Rezess_(HAStK-RBA_Best__82_A10_e)

halle
halberstadt
Schalmen nicht eschenn den holden
als de butenhensesche
Quedelenborgh
Aschersleue
helmstede
Cracouw
Breslouw
franckforde
Schal men to dage nicht eschenn
Am Sonnauende morgen to vii huren als de hern
Radessendebaden gemeyner Stede wedder to rade vorsammelt
Js ghelesen eyn breff des copmans to Lunden, bolangende
etlyken schaden, So gregorio cauß van den lubeschen vthliggeren togefuget etc derhaluen sick de copman besorgede
gemolestert to werden etc Js vorlaten dat de gediputerden
dar van scholenn ock bouell hebbenn
Dewyle denne vorlaten dat men vp michaelis
1518-06-19_Rezess_(HAStK-RBA_Best__82_A10_e)

schirstkumpstich, den dach to Antwerpen boschicken
schall vnd de hernn dar to vorordent, sodans an ere
oldesten to bryngende angenamen, wolde van noden
wesen, dat men myt den alderersten wuste, werde
suluen ore oldesten geneget
Vnd hebben derwegen de hernn Radessendebaden der vorordenter
Steder sick vorsecht myt den ersten an ore oldestenn
to dragen, vnd wes de geneget szo vro alsz se wedder
Jnheymsch werden, den Ersamen van Lubeck schryfftlick vorstendigen
Dar negest als bowagen, dat vele den Stedern vnhorsam, wedderwillich, vnd ore sake vor vnborlyken rychteren vnd richtestolen, voruolgen, den geystlykenn
vpdragen, ock gemeynen henzesteden, genes rechtes horen
vnd by oren affsprocke, entlyken nicht blyuen wyllenn
1518-06-19_Rezess_(HAStK-RBA_Best__82_A10_e)

Derwegen is ghelesen eyn artykell vth deme recesse
Annj lxxxvij vnd volget hir na van worden to
worden
Vortmer syn de Stede endrechtlyken ouereyn gekamen
vnd hebben boslaten, Welck borgere, edder Jnwoner eyner hanzestat, der to Jeniger Stat van der anze, edder
ore borgere edder Jnnwoneren tosprake hadde, de Stat
schall he, dar yt billyken behoret, edder vor twen negest
by bolegen steden, vnd den borger edder Jnnwoner vor
orem rade Jn orer Stat dar sze wanen, vorclaghenn
vnd jn den en dar rechten nycht geweyert, sunder
bedyen mach, so en schall de meyne fursten, edder
gudemanne dar bauen, der Stat oren borgheren
edder Jnnwoneren, noch myt clagen edder schryfften
one ouer dat houet trecken Ock en schal nyemant, he sy borgere Inwoner edder gast, syne sake
myt rechte uorfolgen, edder Jenigen geystlyken
1518-06-19_Rezess_(HAStK-RBA_Best__82_A10_e)

personen dat vpdragen etc Jt en were, dat yt sick
na segell vnd breuen, anders geborde vnd vorwyllet werde, Wol tegen dusse puncte dede, Js de borger
Jn eyner hanze Stat, de schall syne borgerscup darmyt vorlaten hebbenn vnd der nicht mer geneten
Js he ouers Jnwoner edder gast, so en schal men den
off de, Jn neyner hanze Stat vor borger entfangen
ock Jn neyner hanse lyden, husen edder hegen, Ock
schal men orer neyner, myt der anze priuilegien vnd
copmans rechticheit Jn yenigen Cuntoren edder
nedderlagen vordedingen noch beschermen Jn gener
leye wysz
Vnd is dusse artikel van den hern radessendebanden, boleuet van
nye angenamen, bouestet vnd myt dussem anhangen
vorbetert
Dar de Jenige, de enyge Stat off ore vndersaten vp
gemeyner dachuart vor radessendebaden gemeyner Steder
1518-06-19_Rezess_(HAStK-RBA_Best__82_A10_e)

richtlick anspreken vnd boclagen vnd iodoch
densuluen gener rechten horen vnd ander
suluen Sententien vnd affsproke neyn entlick beuogent hebben willen den dar van to
appelleren gemynet, off na der sententien
ergangen appellerende dat desuluen nha
deme dage scholen Jn de pene Jn voryghem
artickell bostemmet vorfallen wesen vnd
Jn ghener Anze Stat vor eynem borgher
angenamen werden, noch priuilegienn
geneten
Tor vesper als de hernn Radessendebaden ghmeiner Stede
wedder tho Rade gesetenn
Hefft de her Borgermester to coln Jn namen der anderen
hern Radessendebaden gemeyner Stede vorgegeuen Szo¬
1518-06-19_Rezess_(HAStK-RBA_Best__82_A10_e)

denne etlyke Jrringe tusken den Ersamen van
Lubeck vnd dantzick vp itziger dachuart gereppet
vnd gdachte Radessendebaden als de genne se sodan gherne
affgestellet vnd vorlyket segen, darup consultatie
geholden vnd Jm rade erfunden sodane Jrringhe
nutsamyger Jn der frundschup by toleggende, dan
myt rechtes irkentenysse schedede vnd haddenn
derwegen etlyker Steder dreplyke radessendebaden dar to vorordent, de denne de sake allenthaluen angehoret
vnd beide parte Jodoch myt swaricheit dar tho
vorwilliget, dat se allenthaluen desuluenn
Jrringe by one vnd wes se dar Jnne Jrkennende
wurden vorbleuenn des men densuluen bodanckede
So wollen doch desuluen radessendebaden dar to gefuget,ore
fruntlyke erkantenysse, nicht sunder der anderen
radessendebaden mede boleuent vnd to rugge spraken affseggen, Mit dem anhange dat beyde parte dar mede
gentzlyken scholen angerorder Jrringe haluenn
entschedenn wesenn .)
1518-06-19_Rezess_(HAStK-RBA_Best__82_A10_e)

De ersamen van dantzick hebben gesecht
dat sze de sake by gnannten geschicktenn
nicht anderes dan na lude dorch sze angetogen Recesses entlyken vorbleuenn
Dar entegen dorch desuluen radessendebaden vnd geschickten
gsecht, dat de sake sunder vnd ane den anhanck
dan slichten by one van beiden parten vorbleuenn
De erszamen van Lubeck hebben darup gsecht
dat se vth guder wolmenynge vnd geheler
getruwe de sake by gedachten togeschickte hern
gentzlyken vnnd hell gestellet wes ock van
densuluenn Jrkant worde, dar wolden szie
sick woll ane laten beuoghenn
1518-06-19_Rezess_(HAStK-RBA_Best__82_A10_e)

Vnd is derhaluen na bosprake Jn nauolgender
wyse durch de hernn Radessendebaden vorbenomet vnd
vorlesinge des Erhafftigenn Magistrj Thome
Secretarij eyn affsprocke gedaen so hir negesth
van worden to worden Nauolget
Szo Jrringe boswernyssz vnd gespenn twisken
den Ersamen etc Burghermeisteren vnd Ratmannen, der Stede Lubeck vnnd dantzick, eyne tyt
her sweuende gewest, der haluen Jm vorladenn
Jar xv c vnd eluen eyn tractatt darouer vpgerichtet vnd boreresset is worden, deme dan nha
synem vormogen, gene entscop, bis anher, gegeuen, So hat sulke Jrringe vnwylle vnd ghespenne vp dusser loffwerdiger vorgaderynge
gemeyner anze Stede wideromme vornuweth
vnd gereppet synt wordenn etc des de gemeyne
1518-06-19_Rezess_(HAStK-RBA_Best__82_A10_e)

Radessendebaden, keyn gefallen gehatt Betrachtennde
nutter boqwemer ock fruntlyken towesenn de
Jrringen tusken beiden vpgenanten parthyen
vnd Steden swerende durch gutlyken vorhandelinge, hentoleggen, dan durch de wege des
rechtenn to entschedenn
Vnnd hebben darumme de obgemelten Radessendebaden, etlyke
dersuluestenn vorordent, de Jrrungen vnnd
tweschedelicheit to vorhoren vnd na dem besten
desulingen hen toleggen vnd to dempen, dar mede
eyndracht vnnd gunst, wo sick na fruntlyker
vorwentenysse eget vnd geboret, vnderholden, vnd
alle vnwylle twist vnd twedracht hengelacht
wurde
Dewyle dan Jn vore, der vorhandlung tzu beiden